شەفەق نیوز/ جینبن بلاسخارت نۆێنەر تایبەت نەتەوە یەکگرتگەیل لە عراق، ئمڕوو سێشەممە، پیرووزبایی وەمانگ رەمەزان کرد، و ئاماژە کرد ک واکسینەیل دژوە ڤایڕۆس کۆڕۆنا مزگانی وە سوویگ خاستر دەن.
بلاسخارت لە بەیاننامەیگ رەسیە ئاژانس شەفەق نیوز وت: هایمنە ناو مانگ رەمەزان لەناو پاوەنیەیلیگ لەوەر پەتای کۆڤید-١٩ و سەختیەیلیگ ئابووری ک لەوەر ئی پەتا فرەوە بوین.
وتیش؛ ئیسە واکسینەیل دابەش کریەن، وهەمیش وەگەرد ریکارە مقەیەتیە وەردەوامەیل، ک مزگانی وە سوویگ خاستر دەن، ئەرا ئەو رووژەگ گشتمان وەرەو ژیان سرووشتیمان بایمنەو، و بتوێنیمن هویرمان بخەیمنە باوەتەیلیگ تر ک کەفنە نوای عراق، جوور خاسەوکردن کار ئابووری و چارەسەرکەردن ناکۆکیە سیاسیەکان و خاسەوکردن رەوشەیل ئەمنی و کۆمەڵایەتی و ژینگە.
